Tre biler i et harmonikasammenstød på E45 var onsdag morgen skyld i at motorvejen blev spærret. Ulykken skete klokken 07.50 i det venstre spor i motorvejens nordgående retning. Der skete kun materiel skade, men fordi uheldet skete i overhalingsbanen måtte vejen spærres mens politi og redning fik de forulykkede biler bugseret væk fra vejen.

Referat:
Motorvej E45 ved Svenstrup var kortvarigt spærret onsdag morgen.